turjo4nis/wikipedia-bn-dump-20250701 huggingface dataset:
শাম্মী আখতার

শামীমা আখতার (২২ সেপ্টেম্বর ১৯৫৫ - ১৬ জানুয়ারি ২০১৮; যিনি শাম্মী আখতার নামে পরিচিত) বাংলাদেশ একজন নারী সংগীত শিল্পী। ২০১০ সালে তিনি ‘ভালোবাসলেই ঘর বাঁধা যায় না’ চলচ্চিত্রে গানের জন্য শ্রেষ্ঠ নারী সঙ্গীত শিল্পী হিসেবে জাতীয় চলচ্চিত্র পুরস্কার লাভ করেন।

জন্ম ও পারিবারিক জীবন 
শাম্মী আখতার ১৯৫৫ সালের ২২ সেপ্টেম্বর যশোরের তালতলা গ্রামে নানাবাড়িতে জন্মগ্রহণ করেন কিন্তু তিনি বেড়ে উঠেছেন খুলনায়। বাবার বদলির কারণে দেশের কয়েকটি জেলায় বিভিন্ন শিক্ষকের কাছে সংগীতের তালিম নেওয়ার সুযোগ পান তিনি। ১৯৭৭ সালের ২২ ফেব্রুয়ারি আকরামুল ইসলামের সঙ্গে বিবাহবন্ধনে আবদ্ধ হন তিনি।

কর্মজীবন 
ছয় বছর বয়সে তার সংগীতজীবনের শুরু হয়। গানের জগতে তার হাতেখড়ি হয় বরিশালের ওস্তাদ গৌরবাবুর কাছে। তার বাবা শামসুল করিম সরকারি চাকরি করতেন। বাবার বদলির সুবাদে দেশের কয়েকটি জেলায় বিভিন্ন শিক্ষকের কাছে সংগীতের তালিম নেওয়ার সুযোগ পান তিনি। যার মধ্যে রাজবাড়ী ও খুলনায় সংগীত শিক্ষা নেন বাবু বামনদাস গুহ রায়, রণজিৎ দেবনাথ, সাধন সরকার, নাসির হায়দার ও প্রাণবন্ধু সাহার কাছে।

১৯৭০ সালে তিনি খুলনা বেতারে তালিকাভুক্ত হন। সেখানে আধুনিক গানের পাশাপাশি নজরুল সংগীত পরিবেশন করতেন। ১৯৭৫ সালে ঢাকায় এসে গান গাওয়ার আমন্ত্রণ পান। খুলনা থেকে ঢাকায় চলে আসেন শাম্মী আখতার। নিয়মিত গাইতে শুরু করেন বেতার ও টেলিভিশনে। প্রখ্যাত সংগীত পরিচালক সত্য সাহা তাকে ‘অশিক্ষিত’ চলচ্চিত্রে গান গাওয়ার সুযোগ দেন। এতে গান গাওয়ার মধ্য দিয়ে প্লেব্যাক শিল্পী হিসেবে আত্মপ্রকাশ করেন তিনি। প্রথম প্লেব্যাকেই দারুণ জনপ্রিয় হয় তার গাওয়া গান ‘ঢাকা শহর আইসা আমার আশা ফুরাইছে’।

তিনি প্রায় ৪০০টি ছবিতে প্লেব্যাক করেছেন। তার গাওয়া গানের দুটি ক্যাসেট প্রকাশিত হয়েছে।। ‘ভালোবাসলেই ঘর বাঁধা যায় না’ ছবির ‘ভালোবাসলেই সবার সাথে ঘর বাঁধা যায় না’ গানের জন্য ২০১০ সালে শাম্মী আখতার জাতীয় চলচ্চিত্র পুরস্কার পান।

উল্লেখযোগ্য গান 
 ঢাকা শহর আইসা আমার - অশিক্ষিত (১৯৭৮)
 আমি তোমার বধু, চিঠি আসবে জানি আসবে - আরাধনা (১৯৭৯)
 খেলিব প্রেমের পাশা, নেও গো আমারে কাছে ডেকে নেও, বধু যেদিন হইতে - বিরহ ব্যাথ্যা (১৯৮৯)
 তুমি আমার বন্ধু - পদ্মা মেঘনা যমুনা (১৯৯১)
 ভালোবাসলেই ঘর বাঁধা যায় না - ভালোবাসলেই ঘর বাঁধা যায় না (২০১০)
  বিদেশ গিয়া বন্ধু তুমি আমায় ভুইলো না
 মনে বড় আশা ছিল তোমাকে শুনাবো গান
 এই রাত ডাকে ঐ চাঁদ ডাকে হায় তুমি কোথায়
 আমার মনের বেদনা বন্ধু ছাড়া বুঝে না
 খোদার পরে তোমায় আমি বড় বলে জানি
 আমি যেমন আছি তেমন রবো বউ হবো না রে
 আমার নায়ে পার হইতে লাগে ষোল আনা
 আমি যেমন আছি তেমন রবো বউ হবো না রে
 ঝিলমিল ঝিলমিল করছে রাত
 তুমি তো আগের মতো রয়েছো মনের মতো

পুরস্কার ও সম্মাননা

মৃত্যু 
তিনি প্রায় পাঁচ বছরের বেশি সময় ধরে স্তন ক্যান্সারের ভুগছিলেন। ১৬ জানুয়ারি ২০১৮, মঙ্গলবার বিকেলে তার শারীরিক অবস্থার অবনতির হলে চামেলিবাগের বাসা থেকে হাসপাতালে নিয়ে যাওয়ার পথে তিনি মৃত্যুবরণ করেন। ১৭ জানুয়ারি তাকে ঢাকার শাহজাহানপুর কবরস্থানে সমাহিত করা হয়।

তথ্যসূত্র

বহিঃসংযোগ 
 
 

১৯৫৫-এ জন্ম
২০১৮-এ মৃত্যু
বাংলাদেশী গায়িকা
বাংলা ভাষার সঙ্গীতশিল্পী
শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বাংলাদেশে ক্যান্সারে মৃত্যু
বাংলাদেশী নেপথ্য সঙ্গীতশিল্পী
১৯৫৭-এ জন্ম
২০শ শতাব্দীর বাংলাদেশী সঙ্গীতশিল্পী
স্তনের ক্যান্সারে মৃত্যু
২১শ শতাব্দীর বাংলাদেশী সঙ্গীতশিল্পী
জীবশাখাপ্রজনন

'জীবশাখাপ্রজনন হচ্ছে একটি বিবর্তনীয় পৃথকীকরণ ঘটনা; যেখানে পূর্বসুরী প্রজাতি থেকে একাধিক স্বতন্ত্র্য প্রজাতির উদ্ভব হয় এবং একটি জীবশাখা গঠন করে।

এই ঘটনাটি সচরাচর ঘটে কোনো জীবের দুরবর্তী এলাকায় সমাপ্তির মাধ্যমে। পরিবেশগত পরিবর্তন কিছু বিলুপ্তি ঘটিয়ে যারা টিকে থাকবে; তাদের জন্য বাস্তুসংস্থানগত স্থান তৈরী করে। এই ঘটনার ফলে কিছু প্রজাতি একে অপর থেকে পৃথক হয়ে যায়; এবং উভয়ই নিজেদের মত করে প্রকৃতির সাথে খাপ খাইয়ে; প্রকৃতিতে টিকে থাকার, প্রজনন করার অথবা বিবর্তিত হবার সমান সুযোগ পায়। এতে করে, উভয় প্রজাতির পুর্বপুরুষ একই থাকে কিন্তু উভয়ের মধ্যে সুনির্দিষ্ট পার্থক্য পরিলক্ষিত হয়।

ক্ল্যাডোজেনেসিস; স্বপ্রজননের বিপরীত। স্বপ্রজননের ক্ষেত্রে পূর্ব প্রজাতি ক্রমান্বয়ে পরিবর্তিত হতে থাকে। এবং যখন এই পরিবর্তন অনেক বেশি হয়; তখন তার সাথে; তার পুর্বোক্ত প্রজাতির পার্থক্য এত বেশি স্পষ্ট হয় যে; তখন তাকে নতুন প্রজাতি হিসেবে উল্লেখ করা হয়। উল্লেখযোগ্য হচ্ছে; এনাজেনেসিসের ক্ষেত্রে বংশ হচ্ছে একটি জাতিজনি বৃক্ষের ন্যায় সংযুক্ত থাকে। আর ক্ল্যাডোজেনেসিসের ক্ষেত্রে ঘটে বিভক্তিকরণ।

একটি প্রজাতির উদ্ভব (প্রজাত্যায়ন) সংক্রান্ত যে ঘটনা; তা জীবশাখাপ্রজনন নাকি স্বপ্রজনন তা নির্ণয়ের জন্য গবেষকরা সিমুলেশন ব্যবহার করতে পারেন, ফসিল থেকে প্রমাণ সংগ্রহ করতে পারেন, বিভিন্ন জীবন্ত প্রজাতির ডিএনএ আণবিক প্রমাণ সংগ্রহ বা মডেলিং ব্যবহার করতে পারেন। বিবর্তনীয় তত্বে জীবশাখাপ্রজনন ও স্বপ্রজননের মধ্যে পার্থক্য নির্ধারণ জরুরী কিনা; তা এখনো বিতর্কের বিষয়।

আরও দেখুন

স্বপ্রজনন
বিবর্তনীয় জীববিজ্ঞান
প্রজাতিকরন

তথ্যসূত্র

 (on the applicability of this notion to the study of social evolution).

বিবর্তনমূলক জীববিজ্ঞান
Phylogenetics
জাবাল সাওদা

জাবাল সাওদা হচ্ছে সৌদি আরবে অবস্থিত একটি পর্বত শৃঙ্গ, যার উচ্চতা প্রায় ।

বেশির ভাগ কর্তৃপক্ষ দাবী করে যে বিতর্কিত ৩,১৩৩ মিটার নিয়ে এই পর্বত শৃঙ্গটি সৌদি আরবের সর্বোচ্চ বিন্দু, যদিও এসআরটিএম উপাত্ত নির্দেশ করে যে ২৯৮৫ মিটার উচ্চতা সহ স্থানটি দেশের অন্যত্র জায়গার মতো একটি উঁচু বিন্দু।

অবস্থান 
আবহায় সওদা পর্বত নামে পরিচিত (جبل السودة في ابها) এই পর্বতটি সৌদি আরবের একটি পর্বত, যা হিজাজ পর্বতে ১৮°১৬'০২"উ এবং ৪২°২২'০৫"পূ স্থানাঙ্কে অবস্থান করছে।

এই স্থানের নিকটেই আল সওদা গ্রামটি অবস্থিত। এই শহরটি একটি পর্যটন আকর্ষণ কেন্দ্র, এবং এখানকার পর্বতের চূড়ায় একটি ক্যাবল কার রয়েছে।

জলবায়ু

আরও দেখুন 

 সৌদি আরবের ভূগোল

তথ্যসূত্র

বহিঃসংযোগ
  

সৌদি আরবের পর্বত
দেশের সর্বোচ্চ বিন্দু
সরোজ কুমার নাথ অধিকারী

শহীদ বুদ্ধিজীবী সরোজ কুমার নাথ অধিকারী (১ জানুয়ারি ১৯৩৮ - ২৮ আগস্ট ১৯৭১) হলেন বাংলাদেশের একজন প্রখ্যাত শিক্ষাবিদ ও শহীদ বুদ্ধিজীবী। তিনি নরসিংদী সরকারি কলেজে অধ্যাপনা করা অবস্থায় মুক্তিযুদ্ধে শহীদ হন।

জন্ম ও পারিবারিক পরিচিতি 
সরোজ কুমার নাথ ১৯৩৮ সালের ১ জানুয়ারি তৎকালীন ব্রিটিশ ভারতের নরসিংদীর পলাশ থানার মূলপাড়া গ্রামে জন্মগ্রহণ করেন। তার পিতার নাম রাশ মোহন নাথ অধিকারী।

মৃত্যু 
১৯৭১ সালের ২৮ আগস্ট পাকিস্তানি সৈন্যরা দোসরদের সহায়তায় তাকেসহ নরসিংদী কলেজের কয়েকজন শিক্ষক-কর্মচারীকে নরসিংদীর টেলিফোন এক্সচেঞ্জ ভবনে সেনা ক্যাম্পে ধরে নিয়ে যায় এবং গভীর রাতে পাঁচদোনার লোহার পুলের নিকট হত্যা করে।

আরও দেখুন 
 শহীদ বুদ্ধিজীবী দিবস;
 বাংলাদেশের স্বাধীনতা যুদ্ধে গণহত্যা;
 নরসিংদী সরকারি কলেজ।

তথ্যসূত্র

বহিঃসংযোগ 
 সরোজ কুমার নাথ অধিকারী - বাংলাপিডিয়া হতে সংকলিত নিবন্ধ।

১৯৩৮-এ জন্ম
১৯৭১-এ মৃত্যু
বাংলাদেশের স্বাধীনতা যুদ্ধে নিহত ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
মাইকেল সুশীল অধিকারী

মাইকেল সুশীল  অধিকারী (১৪ জানুয়ারি ১৯২৪ - ১৫ জুলাই ১৯৯৭) হলেন বাংলাদেশের একজন প্রখ্যাত রাজনীতিবিদ, সমাজসেবক ও সাংস্কৃতিক ব্যক্তিত্ব। তিনি হুসাইন মুহাম্মদ এরশাদের বিশেষ উপদেষ্টা (প্রতিমন্ত্রীর পদমর্যাদায়) হিসাবে দায়িত্ব পালন করেছেন।

জন্ম ও পারিবারিক পরিচিতি

আরও দেখুন 
 দুর্যোগ ব্যবস্থাপনা ও ত্রাণ মন্ত্রণালয়;
 জাতীয় গ্রন্থকেন্দ্র পুরস্কার।

তথ্যসূত্র

বহিঃসংযোগ 
 মাইকেল সুশীল অধিকারী - বাংলাপিডিয়া হতে সংকলিত নিবন্ধ।

১৯২৪-এ জন্ম
১৯৯৭-এ মৃত্যু
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বাংলাদেশ আওয়ামী লীগের রাজনীতিবিদ
বরিশাল জেলার ব্যক্তি
বাংলাদেশী খ্রিস্টান
২০শ শতাব্দীর বাংলাদেশী রাজনীতিবিদ
২০শ শতাব্দীর বাংলাদেশী পুরুষ লেখক
আল সওদা

আল সওদা (جبل السودة في ابها) হচ্ছে সৌদি আরবের আবহা অঞ্চলে অবস্থিত একটি পর্যটন গ্রাম যা আবহা শহর থেকে প্রায়  দূরে অবস্থিত। এটি সমুদ্রপৃষ্ঠ থেকে  উপরে, এবং এর পর্বতসমূহ ঘন জুনিপার গাছগাছালীতে ভরপুর।

জলবায়ু 
আল সওদার অবস্থানগত কারণে, এখানকার জলবায়ু সারা বছরজুরে পরিমিত অবস্থায় থাকে, যেখানে গ্রীষ্মকালের তাপমাত্রা কদাচিৎ  অতিক্রম করে এবং শীতকালে  অতিক্রম করে না।

পর্যটন 
এই শহরটি একটি পর্যটন আকর্ষণ কেন্দ্র, এবং এখানকার পর্বতের চূড়ায় একটি ক্যাবল কার রয়েছে। এই এলাকার কিছু লোক বলে থাকে যে এখানে প্রতি বছর একাধিক মৌসুমে তুষারপাত পড়তে দেখা যায়।

তথ্যসূত্র 

সৌদি আরবের জনবহুল স্থান
আসির অঞ্চলের জনবহুল স্থান
টেড টকস ইন্ডিয়া নয়ী সোচ

টেড টকস ইন্ডিয়া নয়ী সোচ হচ্ছে ভারতের একটি টক শো, যেটি স্টার প্লাসে প্রচারিত হয়। এই অনুষ্ঠানটির উপস্থাপক হচ্ছেন বলিউডের জনপ্রিয় অভিনেতা শাহরুখ খান। এই অনুষ্ঠানের স্লোগান হচ্ছে "ডোন্ট কিল আইডিয়াস" (; অনুবাদ: চিন্তাকে হত্যা করো না)।

আরো দেখুন
 টেড (সম্মেলন)

তথ্যসূত্র

বহিঃসংযোগ
 অফিসিয়াল ওয়েবসাইট
 হটস্টারে টেড টকস ইন্ডিয়া নয়ী সোচ 

ভারতীয় আপাতবাস্তব টেলিভিশন অনুষ্ঠান
ভারতীয় খেলাধুলা অনুষ্ঠান
হিন্দি ভাষার টেলিভিশন অনুষ্ঠান
২০১৭-এ অভিষিক্ত ভারতীয় টেলিভিশন ধারাবাহিক
স্টার প্লাসের মৌলিক অনুষ্ঠান
ঠাকুর অনুপ সিং

ঠাকুর অনুপ সিং (জন্ম ২৩ মার্চ ১৯৮৯) হচ্ছেন একজন ভারতীয় অভিনেতা। তিনি ২০১৩ সালের টিভি ধারাবাহিক মহাভারতে ধৃতরাষ্ট্র ভূমিকায় অভিনয় করেন। তিনি ২০১৫ সালে থাইল্যান্ডের ব্যাংককে অনুষ্ঠিত একটি শরীর গঠন প্রতিযোগিতায় স্বর্ণপদক জয় করেন।

ব্যক্তিগত জীবন 
তার পৈতৃক নিবাস রাজস্থানের উদয়পুর, এবং তিনি একজন রাজপুত।

পেশা

জাতীয় এবং আন্তর্জাতিক

টেলিভিশন

চলচ্চিত্র

তথ্যসূত্র

বহিঃসংযোগ 
 

জীবিত ব্যক্তি
১৯৮৯-এ জন্ম
রাজস্থানের ব্যক্তি
ভারতীয় টেলিভিশন অভিনেতা
হিন্দি চলচ্চিত্র অভিনেতা
তামিল চলচ্চিত্র অভিনেতা
তেলুগু চলচ্চিত্র অভিনেতা
ভারতীয় চলচ্চিত্র অভিনেতা
২১শ শতাব্দীর ভারতীয় অভিনেতা
মুম্বইয়ের অভিনেতা
বলিউডের নেপথ্য সঙ্গীতশিল্পী
ভারতীয় মার্শাল আর্ট তারকা
হিন্দি চলচ্চিত্র নেপথ্যে গায়ক
রাজস্থানি ব্যক্তি
যাচ ওয়ালস

যাচারিয়া "যাচ" ওয়ালস (জন্ম ১৫ জুলাই, ১৯৯১) হচ্ছেন এলজিবিটি সমাধিকারের জন্য মার্কিন আন্দোলনকর্মী এবং ২০১৮ সালের লোয়া জেনারেল এসেম্বলি নির্বাচনের একজন প্রার্থী।

তথ্যসূত্র 

জীবিত ব্যক্তি
১৯৯১-এ জন্ম
মার্কিন যুক্তরাষ্ট্রের এলজিবিটিকিউ অধিকার কর্মী
২১শ শতাব্দীর মার্কিন রাজনীতিবিদ
আইওয়া বিশ্ববিদ্যালয়ের প্রাক্তন শিক্ষার্থী
২০০০ সালের মুম্বাই ভূমিধ্বস

২০০০ সালের মুম্বই ভূমিধ্বস ঘাটকোপারে সংগঠিত হওয়া একটি ভূমিধ্বস ছিল, যা ২০০০ সালের ১২ জুলাই  ভারতের, মুম্বইয়ের নিকটবর্তী শহরতলীতে ঘটে।

হতাহত
সাতাশ জন পুরুষ, পনের জন মহিলা, এবং পনের জন ছেলেমেয়ে সহ আটাত্তর জন লোক প্রাণ হারায়, যেখানে আরো সাতজন লোক আহত হয়। এই দুর্ঘটনার শিকার বেশীরভাগ বাসিন্দা মুম্বইর বস্তি এলাকার ছিল, যেখানকার অবকাঠামো এবং স্যানিটেশন ব্যবস্থা খুবই নাজেহাল।

অনুদান 
সরকারি কর্মকর্তারা প্রতিশ্রুতি দেন যে সরকারের পক্ষ থেকে দুর্ঘটনায় মৃত প্রতিটি পরিবারকে ২৫,০০০ ভারতীয় রুপি প্রদান করা হবে, যেখানে আহত পরিবারের সদস্যদের ১০,০০০ রূপি করে দেয়ার কথা বলা হয়।

উদ্ধারকার্য 
অনুসন্ধান এবং উদ্ধার অভিযানে দেড়শরও অধিক অগ্নিনির্বাপণ কর্মী অংশগ্রহণ করে, যদিও ভূমিধ্বসের দুদিন পরেও কোন দেহ পাওয়ার সম্ভাবনা ছিল না। বঙ্গোপসাগরে সৃষ্ট জলোচ্ছ্বাস এবং অতিবৃষ্টির পর ভূমিক্ষয়ের ফলে ভূমিধ্বসটি সংগঠিত হয়।

আবহাওয়াবিদদের মতে, ভূমিধ্বসের পূর্বে চব্বিশ-ঘণ্টা সময়কালের মধ্যে মুম্বই শহরতলীতে সাড়ে তিনশ মিলিমিটারের বেশি বৃষ্টিপাত হয়।  ২০০০ সালের মুম্বই ভূমিধ্বসের বছর থেকে, পৌরসভা কর্পোরেশন ভবন কর্তৃক মুম্বইয়ের ৩২৭টি এলাকাকে ভূমিধ্বসে ক্ষতির সম্মুখীন বলে চিহ্নিত করা হয়েছে, যার মধ্যে ৪৯টি রয়েছে শহর এলাকায় এবং ২৭৮টি অবস্থিত শহরতলীতে। এই প্রতিবেদন প্রকাশ হওয়ার পর থেকে, ভূমিধ্বসের ফলে বাসিন্দাদের হতাহত এড়াতে হাজার হাজার বাসভবন স্থানান্তর বা জোড় পূর্বক সরানো হয়েছে।

তথ্যসূত্র

২০০০-এর ভূমিধ্বস
ভারতের ভূমিধ্বস
২০০০-এ ভারতে দুর্যোগ
২০শ শতাব্দীতে মুম্বই
আমি নেতা হবো

আমি নেতা হবো ২০১৮ সালে আসন্ন মুক্তিপ্রাপ্ত রোমান্টিক ধাঁচের হাস্যরস্যাত্মক চলচ্চিত্র যেটি পরিচালনা করেছেন উত্তম আকাশ এবং প্রযোজনা করেছেন সেলিম খান। চলচ্চিত্রটিতে প্রধান চরিত্রে অভিনয় করেছেন সুপারস্টার শাকিব খান এবং বিদ্যা সিনহা সাহা মীম। চলচ্চিত্রটি বাংলাদেশের প্রযোজনায় সংস্থা শাপলা মিডিয়া এবং ভারতীয় প্রযোজনায় সংস্থা এসকে মুভিজ এর ব্যানারে নির্মিত হয়েছে।

এটি শাকিব-মীম জুটির দ্বিতীয় চলচ্চিত্র। এর পূর্বে ২০০৯ সালে আমার প্রাণের প্রিয়া চলচ্চিত্রে জুটিবদ্ধ হয়েছিলেন। বাণিজ্যিকভাবে চলচ্চিত্রটি ব্যবসাসফল হয়েছিল। চলচ্চিত্রটি ২০১৮ সালের ফেব্রুয়ারিতে মুক্তি পাবে বলে আশা করা হচ্ছে।। এছাড়াও ওমর সানি, মৌসুমী, কাজী হায়াত এবং সাদেক বাচ্চু সহ আরো অনেকে রয়েছেন।

শ্রেষ্ঠাংশে 
 শাকিব খান
 বিদ্যা সিনহা সাহা মীম
 ওমর সানী
 মৌসুমী
 কাজী হায়াত
 সাদেক বাচ্চু
 মোঃ ইসমাইল আহমেদ
 সিরাজ হায়দার
 আবেদ সরকার
 শিবা শানু
 ডিজে সোহেল
 সুপ্তি
 ইমরান নাজিম
 কাবিলা
 ববি
 কালা আজিজ
 কমল পাটেকার

সাউন্ডট্র্যাক 
আমি নেতা হবোর গানগুলি লিখেছেন ভারতীয় সঙ্গীত রচনাকার ও শিল্পী আকাশ এবং বাংলাদেশের আলী আকরাম শুভ। চলচ্চিত্রটির প্রথম আইটেম গান "লাল লিপস্টিক" এর কথা লিখেছেন এবং কণ্ঠ দিয়েছেন আকাশ। এছাড়াও তৃষা চ্যাটার্জি সহ-শিল্পী হিসেবে দ্বৈত কণ্ঠ দিয়েছেন। চলচ্চিত্রটির ২য় গান ২০১৮ সালের ২৮ জানুয়ারি এসকে মিউজিক এর ব্যানারে চুম্মা গানটি ইউটিউবে মুক্তি দেওয়া হয়। এছাড়াও ৩ গান আই অ্যাম ইন লাভ ১০ ফেব্রুয়ারি মুক্তি দেওয়া হয়।

গান তালিকা

তথ্যসূত্র

বহিঃসংযোগ 
 

বাংলা ভাষার চলচ্চিত্র
২০০০-এর দশকের প্রণয়ধর্মী হাস্যরসাত্মক চলচ্চিত্র
বাংলাদেশী চলচ্চিত্র
আকাশ সেন সুরারোপিত চলচ্চিত্র
শাপলা মিডিয়া'র চলচ্চিত্র
আলী আকরাম শুভ সুরারোপিত চলচ্চিত্র
২০১০-এর দশকের বাংলা ভাষার চলচ্চিত্র
আইটেম নাম্বার বিশিষ্ট চলচ্চিত্র
২০১৮-এর চলচ্চিত্র
বাংলা ভাষার বাংলাদেশী চলচ্চিত্র
উত্তম আকাশ পরিচালিত চলচ্চিত্র
গড়গ্রাম দুর্গ

গড়গ্রাম দুর্গ  বাংলাদেশের রংপুর বিভাগ অবস্থিত একটি প্রাচীন স্থাপনা। এটি মূলত ঠাকুরগাঁও জেলার রানীশংকৈল উপজেলায় অবস্থিত।

অবস্থান
রানীশংকৈল উপজেলার প্রায় তের মাইল উত্তরে নেকমরদের মাজার। সেখান থেকে প্রায় দেড় থেকে দুই কিলোমিটার উত্তরে যে প্রাচীন স্থানটি আছে সেটির নাম গড়গ্রাম।

বিবরণ
দুর্গটির বাইরে ১৫ মিটার পরিখা আছে। দুর্গের প্রাচীরগুলো মাটির তৈরি। এর আয়তন দৈর্ঘ্যে প্রায় ৪৫০ মিটার এবং প্রস্থ ৩৪০ মিটার। দুর্গটি দেখতে ছোট হলেও এটি বিচিত্র ধরনের। দুর্গটির ভেতরে আরেকটি ছোট দুর্গ ছিল যার অস্তিত্ব এখনো বোঝা যায়। দুর্গের বাইরে কাছে উত্তর দিকে ইট পাথর ও বিভিন্ন প্রত্নবস্ত্ততে পূর্ণ একটি ঢিবি ছিল, সেটা মূলত ইমারতের অস্তিত্ব দেখে বোঝা যায়।  দুর্গে মসৃণ কালো পাথর পাওয়া গিয়েছে।

তথ্যসূত্র

আরো পড়ুন
বাংলাদেশের প্রত্নতাত্ত্বিক স্থানের তালিকা

ঠাকুরগাঁও জেলার দর্শনীয় স্থান
রাণীশংকৈল উপজেলা
ঠাকুরগাঁও জেলার প্রত্নতাত্ত্বিক স্থাপনা
লক্ষ্মেশ্বর সিং

মহারাজা  শ্রী লক্ষ্মেশ্বর সিং বাহাদুর, দারভাঙ্গার মহারাজা তথা বর্তমান ভারতের বিহার রাজ্যের মিথিলা অঞ্চলের জমিদার ও সর্বোচ্চ জমির মালিক ছিলেন। তার জনহিতকর কর্ম, প্রশাসনিক দক্ষতা ও তার রাজ্যের (দারভাঙ্গা রাজ) সুব্যবস্থাপণা সকলের কাছে বেশ সমাদৃত হয় যা রাজ্যের উন্নয়নে সহায়কের ভূমিকা পালন করে।

জীবনী 
লক্ষ্মেশ্বর সিং দারভাঙ্গার মহারাজা মহেশ্বর সিং-এর জ্যেষ্ঠ পুত্র ছিলেন, লক্ষ্মেশ্বর সিং-এর যখন দুই বছর তখন তার পিতা মৃত্যুবরণ করেন। ব্রিটিশ রাজ দারভাঙ্গা জমিদারির দায়িত্ব তত্ত্বাবধায়ক আদালতকে সোঁপে দেয় করাণ জমিদারির উত্তরাধিকারী তখনও প্রাপ্তবয়স্ক হয়নি। চেস্টার ম্যাকনাঘটেনকে তার শিক্ষক নিয়গ করা হয়; যিনি পরবর্তীকালে (১৮৭০ থেকে ১৮৯৬) ভারতের প্রথম পাবলিক স্কুল রাজকুমার কলেজ, রাজকোট-এর প্রতিষ্ঠাতা প্রিন্সিপাল হিসেবে দায়িত্ব পালন করেন।

পরবর্তী ১৯ বছর পর্যন্ত, যতদিন তিনি প্রাপ্তবয়স্ক না হচ্ছেন, তার মা রাজনৈতিকভাবে উচ্চপদস্থ হিসেবে পরিগণিত হতে থাকেন ও তার প্রতি পারিবারিক যাজক তথা ব্রিটিশ সরকার নিযুক্ত শিক্ষকগণের সমর্থন ছিল; তারা লক্ষ্মেশ্বরকে জেনানার প্রভাব থেকে মুক্ত রাখার চেষ্টা জরেন। তিনি ও তার কনিষ্ঠ ভ্রাতা রামেশ্বর সিং (যিনি লক্ষ্মেশ্বরের মৃত্যুর পর দারভাঙ্গার মহারাজা অধিষ্ঠিত হন) সরকারি শিক্ষকগণ কর্তৃক পশ্চিমা শিক্ষা সহ সমানভাবে ভারতীয় চিরাচরিত শিক্ষা সংস্কৃত পণ্ডিত, তার এক কাকা ও একজন বাঙালি ভদ্রলোকে কাছ থেকে গ্রহণ করে। সেই সময়কালে লক্ষ্মেশ্বর সিং তত্ত্বাবধায়ক আদালতের অভিভাবকত্বের অধীনে ছিল, তিনি মাসিক ৫ টাকা ভাতা পেতেন, যদিও তার জমিদারির বার্ষিক আয় পাউন্ড স্টার্লিংয়ের ছয় অঙ্কের সমতুল্য ছিল।

তিনি প্রাপ্তবয়স্ক হলে, লক্ষ্মেশ্বর সিং তার অবস্থানের সার্বজনীন দায়িত্বের জন্য নিজেকে সম্পূর্ণরূপে নিয়োজিত করেছিলেন। ভাইসরয়ের লেজিসলেটিভ কাউন্সিলের একজন সদস্য হিসেবে দায়িত্ব পালন করেন এবং এই সংস্থার বিতর্কসভায় তিনি একটি অগ্রণী ভূমিকা গ্রহণ করেন। গুরুত্বপূর্ণ বেঙ্গল টেন্যান্সি বিলের দীর্ঘসূত্রিত আলোচনার সময়, তিনি প্রথমে শোকিত দেশপ্রেমিক, কিশোরদাস পাল এবং পরবর্তীকালে রাজা প্যারী মোহন মুখার্জী (সিএসআই) এর সাথে বাংলার  এবাং বিহারের ভূস্বামীদের প্রতিনিধিত্ব করেন।

তথ্যসূত্র 

Knights Grand Commander of the Order of the Indian Empire
১৮৫৮-এ জন্ম
১৮৯৮-এ মৃত্যু
দ্বারভাঙার মহারাজা
ভারতীয় নাইট
ভারতীয় জাতীয় কংগ্রেসের রাজনীতিবিদ
Founders of Indian schools and colleges
ভারতীয় জনহিতৈষী
ভারতীয় হিন্দু
ভারতীয় রাজা
Recipients of the Empress of India Medal
ভারতীয় বিদ্যালয় ও কলেজের প্রতিষ্ঠাতা
ভারতীয় রাজপদ
সুনির্মল বসু

সুনির্মল বসু (২০ জুলাই ১৯০২ - ২৫ ফেব্রুয়ারি ১৯৫৭) একজন বাঙালি কবি ও শিশুসাহিত্যিক।

জন্ম
সুনির্মল বসু ১৯০২ সালের ২০ জুলাই (১৩০৯ বঙ্গাব্দের ৪ শ্রাবণ) ভারতের বিহারের অধুনা ঝাড়খণ্ডের  গিরিডিতে পিতার কর্মস্থলে তথা মাতুলালয়ে জন্মগ্রহণ করেন। সেদিন ছিল শ্রাবণের পূর্ণিমা। তাই তার নাম রাখা হয়েছিল নির্মলচন্দ্র। পরে সুনির্মল রাখা হয়। তাঁর পৈতৃক নিবাস ছিল মুন্সীগঞ্জ জেলার বিক্রমপুরের মালখানগর। পিতার পশুপতি বসু। সাংবাদিক ও সাহিত্যিক গিরিশচন্দ্র বসু ছিলেন তার পিতামহ এবং বিপ্লবী ও সাহিত্যিক মনোরঞ্জন গুহঠাকুরতা ছিলেন তার মাতামহ। ছোটবেলা সাঁওতাল পরগণার মনোরম প্রাকৃতিক পরিবেশে তার মনে কবিতা রচনার অনুপ্রেরণা জাগায়। তাঁর প্রথম কবিতা 'প্রবাসী' পত্রিকায় প্রকাশিত হয়। প্রধানত সরস শিশু সাহিত্য রচনাকেই সাহিত্যের মাধ্যম হিসাবে গ্রহণ করেছিলেন। কবিতা রচনা ছাড়াও কিশোর বয়স থেকে চিত্রাঙ্কনেও দক্ষ ছিলেন।

শিক্ষাজীবন 
পিতার কর্মস্থল পাটনার গিরিডি স্কুল থেকে ১৯২০ সালে সুনির্মল বসু ম্যাট্রিক পাস করেন। পরবর্তীতে তিনি কলকাতার সেন্ট পলস কলেজে ভর্তি হন, কিন্তু ১৯২১ সালে গান্ধীজীর অসহযোগ আন্দোলনে যোগ দিয়ে কলেজ ত্যাগ করেন। এরপর অবনীন্দ্রনাথ প্রতিষ্ঠিত আর্ট কলেজে ভর্তি হন।

সাহিত্যসৃষ্টি
ছড়া, কবিতা, গল্প, কাহিনি, উপন্যাস, ভ্রমণকাহিনি,রূপকথা, কৌতুকনাট্য প্রভৃতি শিশু ও কিশোরদের উপযোগী বিভিন্ন বিষয়ক রচনায় সিদ্ধহস্ত ছিলেন। আর তার জনপ্রিয়তার মূলে ছিল ছন্দের চমৎকারিত্ব ও মিলপ্রয়োগের কুশলতা।

গ্রন্থতালিকা
 হাওয়ার দোলা (১৯২৭)
 ছানাবড়া
 বেড়ে মজা
 হৈ চৈ
 হুলুস্থূল
 কথাশেখা
 পাততাড়ি, ছন্দের টুংটাং (১৯৩০)
 আনন্দ নাড়ু
 শহুরে মামা
 কিপটে ঠাকুরদা (১৯৩৩)
 টুনটুনির গান
 গুজবের জন্ম
 বীর শিকারী
 লালন ফকিরের ভিটে
 পাতাবাহার
 ইন্তিবিন্তির আসর (১৯৫০)
 পাহাড়ে জঙ্গলে

এছাড়া তিনি আত্মজীবনী লিখেছিলেন "জীবনখাতার কয়েক পাতা"। এটি লিখেছিলেন ১৯৫৫ সালে।

পুরস্কার 
১৯৫৬ সালে তিনি ভুবনেশ্বরী পদক লাভ করেন।

মৃত্যু 
তিনি ১৯৫৭ সালের ২৫শে ফেব্রুয়ারি মৃত্যুবরণ করেন। মৃত্যুর পরদিনই আনন্দবাজার পত্রিকার সম্পাদকীয় কলমে প্রমথনাথ বিশী লিখলেন -

প্রসঙ্গত প্রথম শিশুটি ছিলেন বিভূতিভূষণ।

তথ্যসূত্র

বহিঃসংযোগ

 
 রকমারি.কমে সুনির্মল বসুর গ্রন্থতালিকা

১৯০২-এ জন্ম
আদিনিবাস পূর্ববঙ্গে
১৯৫৭-এ মৃত্যু
বিক্রমপুরের ব্যক্তি
মুন্সীগঞ্জ জেলার ব্যক্তি
বাঙালি কবি
বাঙালি লেখক
বাঙালি শিশুসাহিত্যিক
সাবা কমর

সাবা কমার জামান (উর্দু: صبا قمر زمان) হলেন একজন পাকিস্তানি চলচ্চিত্র এবং টেলিভিশন অভিনেত্রী। তিনি পাকিস্তানের সবচেয়ে জনপ্রিয় এবং সর্বোচ্চ বেতনভোগী অভিনেত্রীদের মধ্যে একজন। তিনি 'লাক্স স্টাইল অ্যাওয়ার্ডস', 'নিগার পুরস্কার' এবং 'হাম অ্যাওয়ার্ডস' পেয়েছেন।

সাবা কমর ম্যাঁ অওরত হুঁ (২০০৫) নামে টেলিভিশন ধারাবাহিকে একটি চরিত্রে অভিনয়ের মধ্য দিয়ে অভিনয় জীবন শুরু করেন।

প্রারম্ভিক জীবন এবং কর্মজীবন 
হায়দ্রাবাদে জন্মগ্রহণ, গুজরানওয়ালাতে বেড়ে ওঠা সাবা কমর আরও পড়াশোনা করার জন্য লাহোরে এসেছিলেন। লাহোরে পিটিভি হোম-এর টিভি সিরিজ 'ম্যাঁ অওরত হুঁ'তে  অভিনয়ের মধ্য দিয়ে সাবা কমর অভিনয় শুরু করেন। তিনি ২৩ জুলাই ২০১১ তারিখে 'টিঙ্কে' তে তার অভিনয়ের জন্য  ১৬ তম বার্ষিক পিটিভি পুরস্কারে সর্বজনীন ও জুরি পছন্দ বিভাগে সেরা টিভি অভিনেত্রী হিসেবে পিটিভি অ্যাওয়ার্ড জিতেছিলেন। এই পিটিভি হোম এর সামাজিক নাটকগুলির একটি 'বিনতে আদম'-এ তিনি অভিনয় করেন।  ধারাবাহিকটিতে তার ভূমিকা তিনি দরিদ্র পরিবারের একজন যুবককে ভালোবাসেন  এবং তার নিষ্ঠুর পিতার ইচ্ছার বিরুদ্ধে তাকে বিয়ে করেন। বিনতে আদম একটি প্রধান সমালোচনামূলক এবং বাণিজ্যিক ভাবে সফল ছিলো তবে, সমালোচকেরা মনে করেন যে তার ভূমিকাটি একটি অভিনেত্রী দৃষ্টিকোণ থেকে সীমিত ছিল।  'দাস্তা'-এর সুরাইয়া চরিত্রে তার  অভিনয়ের জন্য তিনি 'পাকিস্তান মিডিয়া অ্যাওয়ার্ডস' (২০১০) -এ  সেরা টিভি অভিনেত্রী ট্রফি জিতেছিলেন এবং ১৬ তম বার্ষিক পিটিভি অ্যাওয়ার্ডে তিনি সর্বজনীন ও জুরি পছন্দ বিভাগে সেরা টিভি অভিনেত্রী ট্রফি লাভ করেছিলেন (২০১১)। 'তেরা প্যায়ার নেহি ভুলে' তে তার ভূমিকার জন্য তিনি ১৭তম বার্ষিক পিটিভি অ্যাওয়ার্ডস (২০১২)-এ শ্রেষ্ঠ অভিনেত্রী পুরস্কার লাভ করেন।

২০১৫ সালে, তিনি সারমাদ খুসাট পরিচালিত প্রথম চলচ্চিত্র 'মান্টো'তে অভিনয় করেন। তিনি 'লাহোর সে আগে' (২০১৬) চলচ্চিত্রে তারা আহমেদ চরিত্রে অভিনয় করে প্রশংসিত হয়েছিলেন। তিনি ভারতীয় চলচ্চিত্র শিল্পে, সকেত চৌধুরীর চলচ্চিত্র 'হিন্দি মিডিয়াম'-এ  ইরফান খানের বিপরীতে অভিনয় করেন।

অভিনীত  চলচ্চিত্রসমূহ

তথ্যসূত্র

বহিঃসংযোগ

 
 
 

পাকিস্তানি অভিনেত্রী
পাকিস্তানি টেলিভিশন অভিনেত্রী
পাকিস্তানি চলচ্চিত্র অভিনেত্রী
উর্দু চলচ্চিত্র অভিনেত্রী
১৯৮৪-এ জন্ম
জীবিত ব্যক্তি
হায়দ্রাবাদ, সিন্ধুর ব্যক্তি
পাকিস্তানি নারী মডেল
২১শ শতাব্দীর পাকিস্তানি অভিনেত্রী
পাঞ্জাবি ব্যক্তি
করাচির অভিনেত্রী
প্রাইড অব পারফরম্যান্স প্রাপক
হিন্দি চলচ্চিত্র অভিনেত্রী
ধর্মের মনস্তত্ব

ধর্মের মনস্তত্ব গঠিত হয় মনস্তাত্ত্বিক প্রক্রিয়ার প্রয়োগ এবং গঠনমুলক ফ্রেমওয়ার্ক নিয়ে যা ধর্মীয় ঐতিহ্যকে ধার্মিক ও নিধার্মিক উভয় দিক থেকেই বিচিত্র ভাবে বিবেচনা করে। 

ধর্মের মনস্তত্ববিদরা তিনটি মেজর প্রজেক্টে ধর্ম নিয়ে গবেষণা করেন।

১) পদ্ধতিগত বর্ণনা, বিশেষ করে ধর্মীয় বিষয়বস্তু, ধর্মের আচরণ, অভিজ্ঞিতা এবং অভিব্যক্তি নিয়ে;

২) মানবজাতির সুচনার যে ইতিহাস তাতে ধর্মের প্রভাবের যে ব্যখ্যা তা নিয়ে;

৩) ধর্মীয় মনোভাব ও আচরণের জন্য সমাজ ও ব্যক্তিতে কি প্রভাব পরে তার মানচিত্র তৈরী নিয়ে। ১৯ শতকের শেষের দিকে ধর্মীয় মনস্তত্বের স্ব সচেতনীয় মুলনীতির উথ্থান ঘটে। কিন্তু এই তিনটি কাজ নিয়ে ইতিহাসে অনেক শতক পূর্ব থেকে আলোচনা চলে আসছে।

উইলিয়াম্মের মনোবিজ্ঞানীরা তিনটি বড় প্রকল্প অনুসরণ করেন:

১.কাজটির স্বাভাবিক ভাবেই গবেষণা,বিশেষ অভিব্যক্তি, বিষয়বস্তু, মনোভাব, অভিজ্ঞতা  নিয়ে মূলত ম্যাপিং করা হয়

২.পৌরাণিক-ধারণার ব্যাখ্যা, মানব জাতির ইতিহাসে এবং ব্যক্তিজীবনে, ধর্মের প্রভাব এবং বৈচিত্র্যকে নিয়ে সাধারণত বিবেচনা করা হয়।

ধর্মের ভূমিকা নিয়ে হাইপোথিসিস 
আধুনিক বিশ্বে ধর্মের ভূমিকা নিয়ে তিনটি প্রধান হাইপোথিসিস আছে।

ধর্মনিরপেক্ষীয়করণ 
ধর্মনিরপেক্ষীয়করণ হাইপোথিসিস বলে যে; বিজ্ঞান ও প্রযুক্তি ধর্মের জায়গা নিয়েছে। ধর্মনিরপেক্ষতার মতে রাজনীতি, নীতিশাস্ত্র এবং ্ঞান থেকে ধর্মের আলাদা করা উচিত। টেইলর বর্ণনা করেছেন যে, ধর্মনিরপ্রথমতা; ধর্মীয় বিশ্বাসে যৌক্তিকতা, বৈচিত্র্য ও শ্রেষ্ঠতাকে প্রত্যাখান করে।

তথ্যসূত্র

ধর্মবিশ্বাস
মনস্তত্ব
ধর্মের মনোবিজ্ঞান
পাওলো দিবালা

পাওলো ব্রুনো এক্সজিল দিবালা (; জন্ম ১৫ নভেম্বর ১৯৯৩) একজন আর্জেন্টেনীয় পেশাদার ফুটবলার যিনি একজন ফরওয়ার্ড হিসেবে সেরিয়ে আ ক্লাব রোমা এবং আর্জেন্টিনা জাতীয় ফুটবল দল-এ খেলে থাকেন।

২০১১ সালে আর্জেন্টেনীয় ফুটবল ক্লাব ইনস্টিটুটো দে কর্ডোবা এর সাথে তার একজন পেশাদার ফুটবলার হিসেবে কর্মজীবন শুরু করার পর, ২০১২ সালে তিনি ইটালীয় ফুটবল ক্লাব পালেরমোতে চলে আসেন; একজন ফুটবলার হিসেবে ইটালীয় ফুটবল লীগ সিরিয়া এ'তে খেলার নৈপুন্যের কারণে পরবর্তীতে ২০১৫ সালে জুভেন্টাস-এ স্থানান্তর অর্জন করেন, যেখানে তিনি তার নতুন ক্লাবের সাথে প্রথম সিজনের সময়কালে লিগ টাইটেল, কোপা ইটালিয়া এবং সুপারকোপা ইটালিয়ানা জয় করেন।

তার খেলার সৃজনশীল শৈলী, গতি, প্রতিভা, কৌশল এবং লক্ষ্য চক্রের কারণে তাকে "লা জোগা" ডাকনাম নাম দেওয়া হয়েছে ( স্পেনীয় ভাষায়  "রত্ন")।

প্রাথমিক জীবন
পাওলো দিবালার জন্ম, আর্জেন্টিনা'র কর্ডোবা প্রদেশের লাগুনা লার্গা নামক এলাকায়। তার দাদা  "বলেসলাও দিবালা", পোল্যান্ড এর প্রশাসনিক জেলা জিমিনা ওপাটোউইক এর ক্রাসনিও নামক গ্রাম থেকে আগত; তিনি দ্বিতীয় বিশ্বযুদ্ধ-এর সময়কালে তার নিজ জন্মভূমি থেকে আর্জেন্টিনায় পালিয়ে এসেছিলেন। এছাড়াও দিবালার পরিবারের আদি উৎস ইটালিয়ান, যা তারা তার নানির মাধ্যমে পেয়েছে, তার নাম "দ্য মেসা", এবং যিনি ইটালির পূর্বের প্রদেশ প্রভিন্স অব নেপলেস থেকে আগত।  দিবালা ২০১২ সালে ১৩ই আগস্ট, সরকারী ভাবে তার ইটালীয় নাগরিকত্ব প্রাপ্ত হন।

ক্লাব কর্মজীবন

ইস্টিটুটো দি কর্ডোবা

ডাকনাম দেওয়া ছিল "লা জোয়া" অথবা "এল পিবে ডে লা পেনসিওন " (বাংলা:পেনসিওনের ছাগলছানা), দিবালা মাত্র ১৭ বছর বয়সে, তার নিজ শহরের ক্লাব ইস্টিটুটো আটলেটিটো সেন্ট্রাল কর্ডোবা এর হয়ে প্রিমেনা বি নেচিওনাল (আর্জেন্টিনীয় দ্বিতীয় বিভাগীয় লিগ) এ খেলার মাধ্যমে একজন পেশাদার খেলোয়াড় হিসেবে অভিষিক্ত হন। ক্লাবটির সাথে তিনি সর্বোমোট ৪০ টি ম্যাচ খেলেন, যেখানে তিনি ১৭ টি গোল করেন।  তিনি সাবেক আর্জেন্টিনীয় মারিও কেম্পেস-এর রেকর্ড ভঙ্গ করে সর্বকনিষ্ঠ খেলোয়াড় হিসেবে তার প্রথম গোলটি করেন। এছাড়াও, দিবালা প্রথম কোন খেলোয়াড় যিনি, তার দেশের পেশাদার লিগে ধারাবাহিক ভাবে ৩৮ টি ম্যাচ খেলেছেন (again edging Kempes), এবং তিনিই একমাত্র খেলোয়াড় হিসেবে এক সিজনে দুবার হ্যাট-ট্রিক করেছেন। এছাড়া, দিবালা ধারাবাহিক ভাবে টানা ছয়টি ম্যাচে গোল করেছেন, যেখানে তিনি পর্বের চার ম্যাচের রেকর্ড অতিক্রম করেন।

কর্মজীবনের পরিসংখ্যান

ক্লাব

আন্তর্জাতিক

সম্মাননা সমূহ

ক্লাব
পালেরমো 
সিরি বি: ২০১৩–১৪ 

জুভেন্টাস 
সিরি এ: ২০১৫–১৬, ২০১৬–১৭
কোপা ইটালিয়া: ২০১৫–১৬, ২০১৬–১৭ 
সুপারকোপা ইটালিয়ানা: ২০১৫

ব্যক্তিগত
 সিরি এ সবচেয়ে বেশি এসিস্টকারী: ২০১৪–১৫
 সিরি এ বছরের সেরা দল: ২০১৫–১৬, 2০১6–১৭
 ইএসএম বছরের সেরা দল: ২০১৬–১৭
 কোপা ইটালিয়া সেরা গোলদ্বাতা: ২০১৬–১৭
 ফিফপ্রো ওয়াল্ড একাদশ ২য় দল: ২০১৭
 ফিফপ্রো ওয়াল্ড একাদশ ৫ম দল: ২০১৬
 ব্যালন ডি'ওর: ২০১৭ (১৫তম স্থান)

পাদটীকা

তথ্যসূত্র

বহিঃসংযোগ

১৯৯৩-এ জন্ম
জীবিত ব্যক্তি
আর্জেন্টিনীয় ফুটবলার
ইয়ুভেন্তুস ফুটবল ক্লাবের খেলোয়াড়
সেরিয়ে আ-এর খেলোয়াড়
ফুটবল ফরোয়ার্ড
২০১৮ ফিফা বিশ্বকাপের খেলোয়াড়
পালেরমো ফুটবল ক্লাবের খেলোয়াড়
আর্জেন্টিনার আন্তর্জাতিক ফুটবলার
২০১৯ কোপা আমেরিকার খেলোয়াড়
সেরিয়ে বি-এর খেলোয়াড়
ইতালিতে প্রবাসী ফুটবলার
কোর্দোবা প্রদেশের (আর্জেন্টিনা) ক্রীড়াবিদ
আর্জেন্টিনীয় প্রবাসী ফুটবলার
২০২২ ফিফা বিশ্বকাপের খেলোয়াড়
ফিফা বিশ্বকাপ বিজয়ী খেলোয়াড়
আসোচাৎসিওনে স্পোর্তিভা রোমার খেলোয়াড়
আর্জেন্টিনীয় পুরুষ ফুটবলার
পুরুষ ফুটবল ফরোয়ার্ড